AIŠKINAMASIS RAŠTAS

Dėl savivaldybės turto perdavimo viešajai įstaigai Molėtų krašto muziejui pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas - perduoti viešajai įstaigai Molėtų krašto muziejui (toliau – Muziejus) pagal patikėjimo sutartį savivaldybei nuosavybės teise priklausantį nekilnojamąjį turtą:

* 1. pastatą – Baltadvario įtvirtintos dvaro sodybos fragmentų šiaurės vartų pastato fragmentus;
	2. pastatą – Baltadvario įtvirtintos dvaro sodybos fragmentų rytų vartų pastato fragmentus.
1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus naudojamas savivaldybės funkcijoms vykdyti, tinkamai apskaitytas, remontuojamas ir prižiūrimas. Be to bus įgyvendinamas projektas „Baltadvario įtvirtintos dvarvietės sutvarkymas bei pritaikymas pažintiniam turizmui“.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Perduodamas turtas Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2023 m. kovo 17 d. nereikalingo arba netinkamo (negalimo) naudoti nekilnojamojo turto ir kitų nekilnojamųjų daiktų apžiūros pažyma Nr. T21-3 pripažintas nereikalingu savivaldybės administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2023 m. kovo 21 d. įsakymu Nr. B6-287 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti VšĮ Molėtų krašto muziejui perduotų funkcijų vykdymui. Muziejus vykdys projektą „Baltadvario įtvirtintos dvarvietės sutvarkymas bei pritaikymas pažintiniam turizmui“, kurio partneris Molėtų rajono savivaldybė.